《醉卧赵文学榻上蘧然甚适觉赋此章》
明代·胡应麟

颓然聊一榻，酣卧碧纱长。极乐知仙界，温柔羡帝乡。

春疑回大庾，赋已就高唐。可怪黄粱熟，庄生兴未央。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。